Title: MATKALLA AMMATTIKORKEAKOULUUN - RUOTSI
Course: Matkalla ammattikorkeakouluun RUOTSI

MATKALLA AMMATTIKORKEAKOULUUN - RUOTSI

Välkommen att studera svenska!

Tällä kurssilla hankit  jatko-opinnoissa tarvittavia ruotsin kielen taitoja. Ammattikorkeakoulututkintoihin kuuluu pakollisena ns. virkamiesruotsin suorittaminen, jossa opiskelijan tulee pystyä mm. ymmärtämään oman alansa tekstejä ja keskustelemaan omaan alaansa liittyvistä asioista.

Tämän kurssin tavoitteena onkin kerrata ja harjoitella ruotsin perussanastoa ja kielioppia sekä erilaisten ruotsinkielisten tekstien lukemista. Näitä taitoja tarvitset varmasti jatko-opinnoissasi.

Kurssi on jaettu kahdeksaan osaan.

Börja här-osiossa on tarkoitus kerrata peruskoulusta ja yto-ruotsin kurssilta tuttuja perusasioita, kuten numeroita, ajanilmaisuja, kohteliaisuusfraaseja ja itsestä kertomista. Näistä on hyvä aloittaa.

Osissa 1-5 harjoitellaan keskeisiä kielioppirakenteita, ja nämä osiot kannattaa tehdä järjestyksessä.  Jokaisessa osassa on oma kielioppi-aiheensa, siihen liittyviä tehtäviä ja lopuksi pieni lopputentti.  Lopputentin voi tehdä vain yhden kerran ja menestyksesi kaikissa lopputenteissä vaikuttaa kurssiarvosanaasi. Tarkoituksena onkin, että ennen ensin tutustut kielioppi-teoriaan ja teet ennen lopputentin tekemistä harjoitustehtäviä niin paljon, että osaat asian.

Viimeisessä osiossa harjoitellaan sanastoa ja erilaisten ruotsinkielisten tekstien lukemista. Näitä tehtäviä ei kuitenkaan tarvitse jättää viimeiseksi, vaan voit tehdä ne haluamassasi järjestyksessä ja sopivina annoksina vaikka kielioppitehtävien lomassa.

Tee itsellesi kurssin suorittamiseen aikataulu ja pysy siinä, ajan hallinta on jatko-opinnoissakin tärkeä taito! Älä yritä tehdä kaikkia tehtäviä yhdellä kertaa, anna oppimiselle aikaa.

Lycka till med kursen!